CELEX: 62007TN0408
Language: sk
Date: 2007-11-07 00:00:00
Title: Vec T-408/07: Žaloba podaná 7. novembra 2007 – Crunch Fitness International/ÚHVT – ILG (CRUNCH)

12.1.2008   
            
            
               SK
            
            
               Úradný vestník Európskej únie
            
            
               C 8/22
            
         Žaloba podaná 7. novembra 2007 – Crunch Fitness International/ÚHVT – ILG (CRUNCH)
   (Vec T-408/07)
   (2008/C 8/40)
   Jazyk žaloby: angličtina
   Účastníci konania
   
      Žalobca: Crunch Fitness International Inc. (New York, Spojené štáty) (v zastúpení: J. Barry, Solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: ILG Ltd (Dun Laoghaire, Írsko)
   Návrhy žalobcu
   
               —
            
            
               zrušiť rozhodnutie štvrtého odvolacieho senátu týkajúce sa ochrannej známky Spoločenstva vo vzťahu ku triede 41,
            
         
               —
            
            
               ponechať v platnosti zápis ochrannej známky Spoločenstva pre služby uvedené v triede 41, a
            
         
               —
            
            
               zaviazať ÚHVT na náhradu trov konania, ktoré vynaloží v tomto konaní, a ktoré vynaložil v odvolacom konaní.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „CRUNCH“ pre výrobky a služby uvedené v triedach 9, 25 a 41 – ochranná známka Spoločenstva č. 62 083.
   
      Vlastník ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti ochrannej známky Spoločenstva: ILG Ltd.
   
      Rozhodnutie výmazového oddelenia: čiastočné vyhlásenie neplatnosti ochrannej známky Spoločenstva pre výrobky a služby uvedené v triedach 9 a 25.
   
      Rozhodnutie odvolacieho senátu: vyhlásenie neplatnosti ochrannej známky Spoločenstva tiež pre služby uvedené v triede 41.
   
      Dôvody žaloby: porušenie článku 50 ods. 1 písm. a) alebo prípadne článku 50 ods. 2 nariadenia Rady č. 40/94 tým, že odvolací senát dospel k chybnému záveru, podľa ktorého uvedená ochranná známka nebola v spojení so službami zaradenými do triedy 41 v priestore Spoločenstva skutočne používaná.